વિશ્વસનિય સૂત્રોના જણાવ્યા મુજબ મવડી વિસ્તારમાં રહેતા અને રાજકોટ સહિત વિવિધ શહેર,જિલ્લામાં ‘મંજૂરી’થી જુગારધામ ચલાવતા નામચીન શખસે છેલ્લા કેટલાક સમયથી ‘મંજૂરી’ વિના કુવાડવા વિસ્તારમાં ક્લબ શરૂ કરી હતી. આ ક્લબમાં સૌરાષ્ટ્રભરમાંથી ખેલીઓ જુગાર રમવા આવતા હતા. પોલીસની જાણ બહાર શરૂ થયેલી આ ક્લબ અંગે મહત્વની બ્રાંચના જવાનોને સચોટ માહિતી મળી હતી. માહિતી મુજબની જગ્યાએ જુગારધામ ચાલુ હોવાની ખરાઇ કર્યા બાદ અધિકારીઓને જાણ કર્યા વિના ચોક્કસ જવાનોએ પખવાડિયા પૂર્વે ઉપરોક્ત સ્થળે ‘ડમી’ રેડ કરી હતી. પોલીસને જોઇ જુગારીઓમાં નાસભાગ મચી ગઇ હતી.